b'\n_START_ARTICLE_\nJohnny Herbert\n_START_SECTION_\n\xc5\xbdivljenjepis\n_START_PARAGRAPH_\nJohnny Herbert je sredini 80. let veljal za najbolj obetajo\xc4\x8dega voznika v moto\xc5\xa1portu, mnogi pa so ga primerjali z nekdanjim 2-kratnim svetovnim prvakom \xc5\xa0kotom Jimom Clarkom. Zmagal je na festivalu Formule 3 v Brands Hatchu, opazil pa ga je dirkalni mened\xc5\xbeer (kasneje lastnik mo\xc5\xa1tva v F1) Eddie Jordan. Skupaj sta v isti kategoriji dirkanja osvojila naslov. Nato se je preselil v vi\xc5\xa1ji rang, natan\xc4\x8dneje v Formulo 3000. Leta 1988 je do\xc5\xbeivel svojo najhuj\xc5\xa1o dirka\xc5\xa1ko nesre\xc4\x8do v Brands Hatchu, v kateri je povzro\xc4\x8dil tr\xc4\x8denje kar 15-ih dirkalnikov, sam pa jo je odnesel z zlomljeno nogo. Vrstila so se \xc5\xa1tevilna vpra\xc5\xa1anja, \xc4\x8de bo Herbert sploh \xc5\xa1e dirkal v kak\xc5\xa1ni izmed formul._NEWLINE_Nato pa je pred sezono 1989 dobil ponudbo mo\xc5\xa1tva Formule 1 Benetton, kjer pa se ni zna\xc5\xa1el najbolje - na svojo 6.dirko se sploh ni uvrstil. Zato se je za nekaj \xc4\x8dasa vrnil v Formulo 3000, ob koncu sezone pa je dobil povabilo v mo\xc5\xa1tvo Tyrrell, kjer je ostal do sezone 1994, spet brez vidnej\xc5\xa1ih uspehov. Sredi sezone se je za eno dirko preselil v Ligier, nato pa je zadnji dve dirki sezone vozil spet za mo\xc5\xa1tvo Benetton, ki je po zaslugi vzhajajo\xc4\x8dega Michaela Schumacherja postalo spo\xc5\xa1tovanja vredno mo\xc5\xa1tvo. Njegova najbolj\xc5\xa1a sezona je bila leta 1995, saj je imelo mo\xc5\xa1tvo Benetton najbolj\xc5\xa1i dirkalnik v Formuli 1. Dosegel je 2 zmagi, prvo pred doma\xc4\x8dimi navija\xc4\x8di na Veliki nagradi Velike Britanije drugo pa na Veliki nagradi Italije po odstopih dveh najve\xc4\x8djih tekmecev v sezoni (Damona Hilla in Schumacherja). Tema dvema uspehoma je dodal \xc5\xa1e eno drugo in eno tretje mesto, sezono pa je kon\xc4\x8dal kot \xc4\x8detrti s 45 to\xc4\x8dkami._NEWLINE_Nato pa je podpisal pogodbo za \xc5\xa1vicarsko mo\xc5\xa1tvo Sauber in najbolj\xc5\xa1a uvrstitev v sezone 1996, je bilo 3. mesto na Veliki nagradi Monaka, na dirki, kjer so do cilja pri\xc5\xa1li le 4 dirka\xc4\x8dev. Dose\xc5\xbeek je ponovil leto kasneje na Veliki nagradi Mad\xc5\xbearske. Nato pa se je zgubil v povpre\xc4\x8dju, sezono 1998 je kon\xc4\x8dal z 1 to\xc4\x8dko iz uvodne dirke v Avstraliji. Nato je prestopil v mo\xc5\xa1tvo Jackija Stewarta, z dokaj konkuren\xc4\x8dnimi Fordovimi motorji in presenetljivo osvojil zmago na Veliki nagradi Evrope, ki je potekala v de\xc5\xbenih razmerah in z mnogimi menjavami v vodstvu._NEWLINE_Mo\xc5\xa1tvo je prevzel angle\xc5\xa1ki Jaguar, Herbert pa je v mo\xc5\xa1tvu ostal le zaradi pogodbe, ki jo je sklenil s Stewartom leto poprej. Po sezoni 2000 je kar se ti\xc4\x8de dirk odlo\xc5\xbeil dirka\xc5\xa1ke rokavice, vendar ne za dolgo, leto kasneje jo opravljal vlogo testnega voznika pri Arrowsu._NEWLINE_Po slovesu iz Formule 1 se je z Mazdo udele\xc5\xbeil dirke 24 ur Le Mansa, ki jo je \xc5\xbee zmagal leta 1991 prav tako z Mazdo._NEWLINE_Leta 2005, je bil Herbert opravljal vlogo \xc5\xa1portnega direktorja mo\xc5\xa1tva Jordan, ki se je vmes preimenoval v Midland F1 za sezono 2006. V septembru 2006 je Midlanda kupil Spyker, Herbertu pa niso \xc5\xbeeleli podalj\xc5\xa1ati pogodbe.'